《阮亨甫寿乐堂澹庵各一首·澹庵》
宋代·洪咨夔

江西老澹庵，高节淇秋水。
君庵亦澹名，闻其风兴起。
一径窈柏竹，八窗秀荃芷。
意行袭幽芳，燕坐鉴碧泚。
铜炉古钟磬，瓦研素屏几。
玄根息芸芸，泰宇安止止。
大羹及玄酒，不入世人齿。
床头周易在，更与参妙理。

作者简介：洪咨夔，(1176～1236)，南宋诗人，汉族人。字舜俞，号平斋。於潜（今属浙江临安县）人。嘉泰二年(1202)进士。授如皋主簿，寻为饶州教授。作《大治赋》，受到楼钥赏识。著作有《春秋说》3卷、《西汉诏令揽钞》等。